Dit is altyd 'n opwinding in die vermaaklikheidswêreld as 'n nuwe "talent" ontdek word. Steve van der Merwe was so 'n ontdekking. Na 'n soektog wat bykans driehonderd aspirant-spelers ingesluit het om die rol van die klavierspelende skoolseun in "SKOOLDAE" te vertolk, het Steve sonder veel moeite met die gesogte rol van Johan Swiegers, alias Sissie Swiegers alias Johan Sebastian Bach, weggeloop en die televisiereeks 'n pad in tieners en nie meer regtig tieners nie - se harte oopgespeel.